CELEX: 31990R2834
Language: el
Date: 1990-09-28 00:00:00
Title: Κανονισμός (ΕΟΚ) αριθ. 2834/90 της Επιτροπής της 28ης Σεπτεμβρίου 1990 για την παρέκκλιση, κατά την περίοδο 1990/91 από την ημερομηνία λήξεως που καθορίστηκε για την κατανομή των ποσοτήτων που δεν χρησιμοποιήθηκαν και τη σύναψη συμπληρωματικών συμβάσεων μεταποιήσεως στον τομέα των μεταποιημένων προϊόντων με βάση τις τομάτες

Avis juridique important

|

31990R2834

Κανονισμός (ΕΟΚ) αριθ. 2834/90 της Επιτροπής της 28ης Σεπτεμβρίου 1990 για την παρέκκλιση, κατά την περίοδο 1990/91 από την ημερομηνία λήξεως που καθορίστηκε για την κατανομή των ποσοτήτων που δεν χρησιμοποιήθηκαν και τη σύναψη συμπληρωματικών συμβάσεων μεταποιήσεως στον τομέα των μεταποιημένων προϊόντων με βάση τις τομάτες  

Επίσημη Εφημερίδα αριθ. L 268 της 29/09/1990 σ. 0087 - 0087

***** ΚΑΝΟΝΙΣΜΟΣ (ΕΟΚ) αριθ. 2834/90 ΤΗΣ ΕΠΙΤΡΟΠΗΣ  της 28ης Σεπτεμβρίου 1990  για την παρέκκλιση κατά την περίοδο 1990/91 από την ημερομηνία λήξεως που καθορίστηκε για την κατανομή των ποσοτήτων που δεν χρησιμοποιήθηκαν και τη σύναψη συμπληρωματικών συμβάσεων μεταποιήσεως στον τομέα των μεταποιημένων προϊόντων με βάση τις τομάτες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 2201/90 (2), και ιδίως το άρθρο 3 παράγραφος 4,  τον κανονισμό (ΕΟΚ) αριθ. 1203/90 του Συμβουλίου της 7ης Μαΐου 1990 για προσωρινά μέτρα σχετικά με την ενίσχυση στην παραγωγή των μεταποιημένων προϊόντων με βάση τις τομάτες (3), και ιδίως το άρθρο 4,  Εκτιμώντας:  ότι το άρθρο 4 παράγραφος 4 του κανονισμού (ΕΟΚ) αριθ. 2117/90 της Επιτροπής της 24ης Ιουλίου 1990 για τον καθορισμό των λεπτομερειών εφαρμογής των προσωρινών μέτρων σχετικά με την ενίσχυση στην παραγωγή των μεταποιημένων προϊόντων με βάση τις τομάτες (4), θεσπίζει ότι τα κράτη μέλη μπορούν να χορηγήσουν τις συμπληρωματικές ποσότητες που δεν αποτελούν αντικείμενο των προκαταρκτικών συμβάσεων που προβλέπονται στο άρθρο 4α των συμβάσεων μεταποιήσεως που προβλέπονται στο άρθρο 5 του κανονισμού (ΕΟΚ) αριθ. 1599/84 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 396/90 (6), το αργότερο έως τις 15 Αυγούστου κάθε έτους· ότι οι συμβάσεις μεταποιήσεως που προκύπτουν συνάπτονται το αργότερο στις 31 Αυγούστου·  ότι, για την περίοδο 1990/91, λόγω της καθυστερημένης δημοσιεύσεως των διατάξεων σχετικά με τις τιμές που εφρμόζονται στις τομάτες και των διοικητικών δυσκολιών σε ορισμένα κράτη μέλη, πρέπει να μεταφερθούν οι προαναφερθείσες ημερομηνίες λήξεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 4 παράγραφος 4 δεύτερο εδάφιο του κανονισμού (ΕΟΚ) αριθ. 2117/90, για την περίοδο εμπορίας 1990/91, τα κράτη μέλη μπορούν να χορηγήσουν τις μη χρησιμοποιηθείσες ποσότητες, που δεν αποτέλεσαν αντικείμενο προκαταρκτικών συμβάσεων μεταποιήσεως, το αργότερο έως τις 5 Οκτωβρίου 1990. Οι συμβάσεις μεταποιήσεως συνάπτονται το αργότερο έως τις 15 Οκτωβρίου 1990.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Σεπτεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 201 της 31. 7. 1990, σ. 1.  (3) ΕΕ αριθ. L 119 της 11. 5. 1990, σ. 68.  (4) ΕΕ αριθ. L 193 της 25. 7. 1990, σ. 17.  (5) ΕΕ αριθ. L 152 της 8. 6. 1984, σ. 6.  (6) ΕΕ αριθ. L 42 της 16. 2. 1990, σ. 47.